
R E P U B L I K A   E   S H Q I P Ë R I S Ë
BASHKIA HIMARË
DREJTORIA E BURIMEVE NJERËZORE DHE SHËRBIMEVE MBËSHTETËSE
Nr._______prot.                                                                                        Himarë, më____.____.2021
	SHPALLJE PËR NËPUNËS CIVIL,
LËVIZJE PARALELE DHE PRANIM NË SHËRBIMIN CIVIL


Lloji i diplomës “Shkenca Ekonomike/Juridike” niveli minimal i diplomës “Master Profesinal”

Në zbatim të nenit 22 dhe të nenit 25, të ligjit nr. 152/2013, “Për nëpunësin civil”, i ndryshuar, si dhe të kreut II, III, IV dhe VII, të vendimit nr. 243, datë 18.03.2015, të Këshillit të Ministrave, i ndryshuar me VKM nr. 746, datë 19.12.2018, “Për pranimin, lëvizjen paralele, periudhën e provës dhe
emërimin në kategorinë ekzekutive”, Bashkia Himarë shpall procedurat e lëvizjes paralele dhe pranimit në shërbimin civil për pozicionin: 

· 2 (dy) Specialist auditues i brendshëm, në njësinë e auditimit të brendshëm – Kategoria e pagës IV-a.

	Pozicioni më sipër, u ofrohet fillimisht nëpunësve civilë të së njëjtës kategori për procedurën e lëvizjes paralele!
Vetëm në rast se në përfundim të procedurës së lëvizjes paralele, rezulton se ky pozicion është ende vakant, ai është i vlefshëm për konkurimin nëpërmjet procedurës se pranimit në shërbimin civil.



Për të dy procedurat (lëvizje paralele dhe pranim në shërbimin civil) 
aplikohet në të njëjtën kohë!
	Afati për dorëzimin e dokumenteve:        28.02.2021
LËVIZJE PARALELE



	Afati për dorëzimin e dokumenteve:        05.03.2021
PRANIM NGA JASHTË SHËRBIMIT CIVIL	



	
Përshkrimi përgjithësues i punës për pozicionin si më sipër është:



1. Kryen auditime brenda afateve dhe programeve të auditimit të caktuar nga drejtuesi i njësisë, konformë të gjitha standarteve të auditimit të brendshëm; 
2. Përgatit raporte me shkrim mbi auditimet e realizuara dhe i paraqet ato tek drejtuesi i njësisë së auditimit të brendshëm; 
3. Kryen kontrolle për efektivitetit e përdorimit të fondeve buxhetore si dhe ato nga të  ardhurat e vet bashkisë dhe të sektorëve të tjerë të brendshëm të saj;
4. Jep rekomandime për njësinë e audituar për përmirësimin e veprimtarisë, efektivitetin e sistemit të kontrollit të brendshëm, si dhe për masat që duhen ndërmarrë në rastet e konstatimit të dëmeve ekonomike e financiare për zhdëmtimin e tyre dhe për të ulur mundësinë e përsëritjes;
5. Raporton menjëherë te drejtuesi i njësisë së auditimit kur zbulohen parregullsi apo veprime, që në vlerësimin e audituesve të brendshëm përbëjnë vepër penale;

I-LËVIZJA PARALELE
Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha insitucionet pjesë e shërbimit civil.
	1.1
	KUSHTET PËR LËVIZJEN PARALELE DHE KRITERET E VEÇANTA



Kandidatët duhet të plotësojnë kushtet për lëvizjen paralele si vijon:
1. Të jenë nëpunës civil të konfirmuar, brenda së njëjtës kategori, (sipas përcaktimeve të nenit 19 të ligjit 152/2013 “Për nëpunësin civil”, i ndryshuar) (niveli i pagës IV-a), 
1. Të mos kenë masë disiplinore në fuqi (të vërtetuar me një dokument nga institucioni);
1. Të kenë të paktën një vlerësim pozitiv (për kandidatët e institucioneve që sapo kanë hyrë në shërbimin civil kërkohet vlerësim nga eprori direkt);
Kandidatët duhet të plotësojnë kriteret e veçanta si vijon:
1. Të zotërojnë diplomë të nivelit, “Master Shkencor apo Profesional” në Shkenca Ekonomike/Juridike edhe diploma e nivelit “Bachelor” duhet të jetë në të njëjtën fushë. (Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi).
1. Të kenë eksperiencë pune jo më pak se 3 vite, në administratën shtetërore dhe/ose institucione të pavarura dhe/ose institucionet e tjera, në profesion ose si auditues i brendshëm apo i jashtëm.
1. Të kenë aftësi të mira komunikuese dhe të punës në grupe.
1. Të zotërojnë gjuhën angleze. Përparësi ka një gjuhë e dytë e BE-së.
1. Të disponojë dëshminë “Auditues i brendshëm në sektorin publik”.
	1.2
	DOKUMENTACIONI, MËNYRA DHE AFATI I DORËZIMIT.



Kandidatët që aplikojnë duhet të dorëzojnë dokumentat si më poshtë: 
1. Jetëshkrim i plotësuar në përputhje me dokumentin tip që e gjeni në linkun:
http://dap.gov.al/vende-vakante/udhezime-dokumente/219-udhezime-dokumente
1. Fotokopje të diplomës (përfshirë edhe diplomën bachelor);
1. Fotokopje të librezës së punës (të gjitha faqet që vërtetojnë eksperiencën në punë);
1. Fotokopje të letërnjoftimit (ID);
1. Vërtetim të gjëndjes shëndetësore;
1. Vetëdeklarim të gjëndjes gjyqësore; 
1. Vlerësimin e fundit nga eprori direkt;
1. Vërtetim nga institucioni që nuk ka masë displinore në fuqi.
1. Çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin tuaj.
Dokumentat duhet të dorëzohen me postë apo drejtpërsëdrejti  pranë Bashkisë Himarë, brenda datës 28.02.2021. 
	1.3
	REZULTATET PËR FAZËN E VERIFIKIMIT PARAPRAK



Në datën 02.03.2021 drejtoria e burimeve njerëzore dhe shërbimeve mbështetëse, do të shpallë fituesin në portalin “Shërbimi Kombëtar i Punësimit”, faqen zyrtare të bashkisë dhe në stendën e informimit të publikut, listën e kandidatëve që plotësojnë kushtet e lëvizjes paralele dhe kriteret e veçanta, si dhe datën, vendin dhe orën e saktë ku do të zhvillohet intervista. 
Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga drejtoria e burimeve njerëzore dhe shërbimeve mbështetëse, nëpërmjet adresës tuaj të e-mail, për shkaqet e moskualifikimit. 
	1.4
	FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA.



Kandidatët do të vlerësohen në lidhje me:
1. Njohuritë mbi ligjin nr. 152/2013,“Për nëpunësin civil”, i ndryshuar, dhe aktet nënligjore dalë në zbatim të tij;
1. Njohuritë mbi ligjin nr. 9131, datë 08.09.2003,“Për rregullat e etikës në administratën publike”;
1. Njohuritë mbi ligjin nr. 139/2015, datë 17.12.2015 “Për vetëqeverisjen vendore”;
1. Njohuritë mbi ligjin nr. 9367, datë 07.04.2005, “Për parandalimin e konfliktit të intereresave”;
1. Njohuritë mbi ligjin nr. 68/2017, “Për financat e vetëqeverisjes vendore;.
1. Njohuritë mbi ligjin nr. 114/2015, “Për auditimin e brendshëm në sektorin publik”;
1. Njohuritë mbi ligjin nr. 10294, datë 01.07.2010 “Për Inspektimin financiar publik”;
1. Njohuritë mbi ligjin nr. 10296, datë 08.07.2010 “Për menaxhimin financiar dhe kontrollin”;
1. Njohuritë mbi ligjin nr. 44/2015, “Kodi i procedurave administrative i Republikës së Shqipërisë”;
1. Njohuritë mbi VKM-në nr. 217, datë 05.05.2000 “Për kontrollin financiar”;
1. Njohuritë mbi udhëzimin e Ministrit të Financës nr. 12, datë 05.06.2012 mbi “Procedurat e kryerjes së veprimtarisë së auditimit të brendshëm në sektorin publik”;


	1.5
	MËNYRA E VLERËSIMIT TË KANDIDATËVE



Kandidatët do të vlerësohen për jetëshkrimin, eksperiencat, trajnimet, kualifikimet e lidhura me fushën, si dhe vlerësimet pozitive. Totali i pikëve për këtë vlerësim është 40 pikë. 
Kandidatët gjatë intervistës së strukturuar me gojë do të vlerësohen në lidhje me:
1. Njohuritë, aftësitë, kompetencën në lidhje me përshkrimin e pozicionit të punës;
1. Eksperiencën e tyre të mëparshme;
1. Motivimin, aspiratat dhe pritshmëritë e tyre për karrierën.
Totali i pikëve në përfundim të intervistës së strukturuar me gojë është 60 pikë. 
Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në udhëzimin nr. 2, datë 27.03.2015, “Për procesin e plotësimit të vendeve të lira në shërbimin civil nëpërmjet procedurës së lëvizjes paralele, ngritjes në detyrë për kategorinë e mesme dhe të ulët drejtuese dhe pranimin në shërbimin civil në kategorinë ekzekutive nëpërmjet konkurrimit të hapur”, të Departamentit të Administratës Publike www.dap.gov.al. http://dap.gov.al/2014-03-21-12-52-44/udhezime/426-udhezim-nr-2-date-27-03-2015
	1.6
	DATA E DALJES SË REZULTATEVE TË KONKURIMIT DHE MËNYRA E KOMUNIKIMIT



Në përfundim të vlerësimit të kandidatëve, Bashkia Himarë do të shpallë fituesin në portalin “Shërbimi Kombëtar i Punësimit”, faqen zyrtare të bashkisë dhe në stendën e informimit të publikut. Të gjithë kandidatët pjesëmarrës në këtë procedurë do të njoftohen në mënyrë elektronike për datën e saktë të shpalljes së fituesit.

2- PRANIMI NË SHËRBIMIN CIVIL
	Vetëm në rast se nga pozicionet e renditura në fillim të kësaj shpalljeje, në përfundim të procedurës së lëvizjes paralele, rezulton se ende ka pozicione vakante, këto pozicione janë të vlefshme për konkurimin nëpërmjet procedurës së pranimit në shërbimin civil për kategorinë ekzekutive.


Për këtë procedurë kanë të drejtë të aplikojnë të gjithë kandidatët që plotësojnë kërkesat e përgjithshme në përputhje me nenin 21, të ligjit nr. 152/2013, “Për nëpunësin civil”, i ndryshuar.
	2.1
	KUSHTET QË DUHET TË PLOTËSOJË KANDIDATI NË PROCEDURËN E PRANIMIT NË SHËRBIMIN CIVIL DHE KRITERET E VEÇANTA



Kushtet që duhet të plotësojë kandidati në procedurën e pranimit në shërbimin civil janë: 
1. Të jetë shtetas shqiptar;
1. Të ketë zotësi të plotë për të vepruar;
1. Të zotërojë gjuhën shqipe, të shkruar dhe të folur;
1. Të jetë në kushte shëndetësore që e lejojnë të kryejë detyrën përkatëse;
1. Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;
1. Ndaj tij të mos jetë marrë masa disiplinore e largimit nga shërbimi civil, që nuk është shuar sipas  ligjit nr. 152/2013, “Për nëpunësin civil”, i ndryshuar.

Kandidatët duhet të plotësojnë kriteret e veçanta si vijon: 
1. Të zotërojnë diplomë të nivelit “Master Shkencor apo Profesional” në Shkenca Ekonomike/Juridike, edhe diploma e nivelit “Bachelor” duhet të jetë në të njëjtën fushë. (Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi).
1. Të kenë eksperiencë pune jo më pak se 3 vite, në administratën shtetërore dhe/ose institucione të pavarura dhe/ose institucionet e tjera, në profesion ose si auditues i brendshëm apo i jashtëm.
1. Të kenë aftësi të mira komunikuese dhe të punës në grupe.
1. Të zotërojnë gjuhën angleze. Përparësi ka një gjuhë e dytë e BE-së.
1. Të disponojë dëshminë “Auditues i brendshëm në sektorin publik”.
	2.2
	DOKUMENTACIONI, MËNYRA DHE AFATI I DORËZIMIT



Kandidatët që aplikojnë duhet të dorëzojnë dokumentet si më poshtë: 
1. Jetëshkrim i plotësuar në përputhje me dokumentin tip që e gjeni në linkun:
http://dap.gov.al/vende-vakante/udhezime-dokumente/219-udhezime-dokumente
1. Fotokopje të diplomës (përfshirë edhe diplomën bachelor);
1. Fotokopje të librezës së punës (të gjitha faqet që vërtetojnë eksperiencën në punë);
1. Fotokopje të letërnjoftimit (ID);
1. Vërtetim të gjëndjes shëndetësore;
1. Vetëdeklarim të gjëndjes gjyqësore;
1. Vlerësimin e fundit nga eprori direkt;
1. Vërtetim nga institucioni që nuk ka masë displinore në fuqi;
1. Çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj.
Dokumentet duhet të dorëzohen me postë apo drejtpërsëdrejti pranë Bashkisë Himarë, brenda datës 05.03.2021. 
	Të gjithë kandidatët që aplikojnë për procedurën e pranimit në shërbimin civil , do të informohen për fazat e mëtejshme të kësaj procedure: 
1. për datën e daljes së rezultateve të verifikimit paraprak, 
1. datën, vendin dhe orën ku do të zhvillohet konkurimi;
1. mënyrën e vlerësimit të kandidatëve. 



	2.3
	REZULTATET PËR FAZËN E VERIFIKIMIT PARAPRAK



[bookmark: _GoBack]Në datën 12.03.2021, drejtoria e burimeve njerëzore dhe shërbimeve mbështetëse, do të shpallë fituesin në portalin “Shërbimi Kombëtar i Punësimit”, faqen zyrtare të bashkisë dhe në stendën e informimit të publikut, listën e kandidatëve që plotësojnë kushtet dhe kriteret e veçanta, si dhe datën, vendin dhe orën e saktë ku do të zhvillohet testimi me shkrim dhe intervista e strukturuar  me  gojë. 
Në të njëjtën datë kandidatët që nuk i plotësojnë kushtet dhe kriteret e veçanta do të njoftohen individualisht nga drejtoria burimeve njerëzore dhe shërbimeve mbështetëse, nëpërmjet adresës tuaj të e-mail, për shkaqet e moskualifikimit.

	2.4
	FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI DHE INTERVISTA



Kandidatët do të vlerësohen në lidhje me:
a) Njohuritë mbi ligjin nr. 152/2013,“Për nëpunësin civil”, i ndryshuar, dhe aktet nënligjore dalë në zbatim të tij;
b) Njohuritë mbi ligjin nr. 9131, datë 08.09.2003,“Për rregullat e etikës në administratën publike”;
c) Njohuritë mbi ligjin nr. 139/2015, datë 17.12.2015 “Për vetëqeverisjen vendore”;
d) Njohuritë mbi ligjin nr. 9367, datë 07.04.2005, “Për parandalimin e konfliktit të intereresave”;
e) Njohuritë mbi ligjin nr. 68/2017, “Për financat e vetëqeverisjes vendore;.
f) Njohuritë mbi ligjin nr. 114/2015, “Për auditimin e brendshëm në sektorin publik”;
g) Njohuritë mbi ligjin nr. 10294, datë 01.07.2010 “Për Inspektimin financiar publik”;
h) Njohuritë mbi ligjin nr. 10296, datë 08.07.2010 “Për menaxhimin financiar dhe kontrollin”;
i) Njohuritë mbi ligjin nr. 44/2015, “Kodi i procedurave administrative i Republikës së Shqipërisë”;
j) Njohuritë mbi VKM-në nr. 217, datë 05.05.2000 “Për kontrollin financiar”;
k) Njohuritë mbi udhëzimin e Ministrit të Financës nr. 12, datë 05.06.2012 mbi “Procedurat e kryerjes së veprimtarisë së auditimit të brendshëm në sektorin publik”;


	2.5
	MËNYRA E VLERËSIMIT TË KANDIDATËVE 



Kandidatët do të vlerësohen në lidhje me: 
1. Vlerësimin me shkrim, deri në 60 pikë; 
1. Intervistën e strukturuar me gojë qe konsiston ne motivimin, aspiratat dhe pritshmëritë e tyre për karrierën, deri në 25 pikë; 
1. Jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në 15 pikë; 

Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në udhëzimin nr. 2, datë 27.03.2015, “Për procesin e plotësimit të vendeve të lira në shërbimin civil nëpërmjet procedures së lëvizjes paralele, ngritjes në detyrë për kategorinë e mesme dhe të ulët drejtuese dhe pranimin në shërbimin civil në kategorinë ekzekutive nëpërmjet konkurrimit të hapur”, të Departamentit të Administratës Publike www.dap.gov.al. http://dap.gov.al/2014-03-21-12-52-44/udhezime/426-udhezim-nr-2-date-27-03-2015

	2.6
	DATA E DALJES SË REZULTATEVE TË KONKURIMIT DHE MËNYRA E KOMUNIKIMIT



Në përfundim të vlerësimit të kandidatëve, Bashkia Himarë do të shpallë fituesin në portalin “Shërbimi Kombëtar i Punësimit”, faqen zyrtare të bashkisë dhe në stendën e informimit të publikut. Të gjithë kandidatët pjesëmarrës në këtë procedurë do të njoftohen në mënyrë elektronike për datën e saktë të shpalljes së fituesit.





BASHKIA HIMARË
Drejtoria e burimeve njerëzore dhe shërbimeve mbështetëse

